Sasampuning kadya punika wiyosipun. Kula sampun anampèni sêrat pêparingipun kangjêng tuwan residhèn. Kang katitimangsan Surakarta kaping 23 wulan Juli taun 1838; ingkang mungêling sêrat kangjêng tuwan residhèn, amaringi wuninga dhatêng ing kula, yèn kala wingi wontên griya kabêsmi, cakêt pos ing Kalitan. Mênggahing pawartos awit sangking tiyang angadêgaken pakêplekan wontên ing ngriku, kang sarta griya pos wau mèh katiwasan. Kados pos ing Tangkisan. Punika pamundhutipun kangjêng tuwan residhèn, mugi kula andhawahna parentah ingkang sangêt. Angicalakên rarêsah wau, sampun ngantos wontên bilai.